O‘zbekiston Respublikasi prezidenti Shavkat Mirziyoyev 17 may kuni Amerika Qo‘shma Shtatlari Davlat departamentiga tashrif buyurdi. Bu haqda prezident matbuot xizmati xabar bermoqda. AQSh Davlat kotibi Maykl Pompeo bilan uchrashuvda mamlakatlarimiz o‘rtasidagi munosabatlarni yanada mustahkamlash, tashqi siyosat mahkamalari aloqalarini faollashtirish masalalari muhokama qilindi. Shavkat Mirziyoyev prezident Donald Tramp taklifiga ko‘ra 15-17 may kunlari AQShga ilk rasmiy tashrifini amalga oshirmoqda. Ushbu tashrif doirasida 4,8 milliard dollarlik shartnomalar imzolandi.